अरे राम ये हो क्‍या रहा है । क्‍या समूचे पृथ्‍वी के पानी में ही भांग घुल गई है । हम तो सोच रहे थे कि चलो बड़े लोग हैं उनको तो होली के मौसम में सठियाना होना ही है । लेकिन ये क्‍या ये तो बच्‍चों की पूरी टोली भी चली आ रही है । हमहूं का कौनो खबर नहीं कि किसके बच्‍चे हैं कहां से आये हैं हमका तो बस इतरा पता है कि कल से धमाल कर रहे हैं कि हमका भी गजलवा पेलनी है । हमने बहूत समझाया कि नाहीं बचुवा ई जो गजल होती है ये बच्‍चों के खेलने की चीज नहीं होती है, लग जाये तो खून निकल आता है । पर मानत ही नहीं हैं कह रहे हैं जब अइसन अइसन लोग लुगाई भंगिया पी के गजलवा लिखिस रहिन तो हम कौनो से कम नहीं हैं । हम भी पेलेंगें और दमादम पेलेंगें । ऊ में है का एक ठो काफिया और एक ठो रदीफ, बस । हम तो रोते भी इसी बहर में हैं जब रात को भूख लगती है बताएं का उं आं अ आं आं, उं आं अ आं आं, उं आं अ आं आं, उं आं अ आं आं । खैर बहर में रोकर इन चारों की चांडाल चौकड़ी ने आज का मुशायरा अपने नाम कर लिया है । सुनिये ।